Insekticidai

Insekticidai ( – vabzdys + caedo – žudau) – pesticidai žalingiems vabzdžiams naikinti. Jais naikinami augalų kenkėjai ir žmogaus bei gyvūnų parazitai.

Insekticidai gaminami drėkstančių ir tirpstančių miltelių, koncentruotųjų emulsijų, tirpalų, pastų, kietų dūminių mišinių, granulių ir kitokio pavidalo. Jie purškiami, sėjami į dirvą, jais apveliamos sėklos, fumiguojamos patalpos ir produktai. Daugelis insekticidų nuodingi žmogui, šiltakraujams gyvūnams ir naudingiems vabzdžiams bei žuvims, todėl atsargiai laikomi, gabenami ir naudojami.

 Skirstymas 

Pagal veikimo būda skirstomi į vidinius, kontaktinius, sisteminius ir dujinius.

 vidiniai insekticidai – kai kurie chloro org. junginiai, metalų fluoridai – su maistu patenka į vabzdžių maitinamąjį traktą.

 kontaktiniai insekticidai – fosforo, sieros organiniai junginiai, piretroidai – patenka į vabzdžių organizmą per odą (pvz., chlorofosas, heksachloranas, karbofosas, metafosas).

 sisteminiai insekticidai – dažniausiai fosforo organiniai junginiai, įsiskverbia į augalo lapus, stiebus arba šaknis, susimaišo su augalo sultimis ir tam tikrą laiką naikina jomis mintančius vabzdžius (pvz., fosfamidas, antio).

 dujiniai insekticidai – patenka į vabzdžių organizmą pro kvėpavimo takus (pvz., metilo bromidas, sieros dioksidas).

Pagal cheminę sudėtį insekticidai skirstomi į neorganinius ir organinius.

 Iš neorganinių insekticidų dažniausiai naudojami sieros, fluoro, bario junginiai

 Insekticidai 

Pavadinimas  ToksiškumasLD50 mg/kg Akreksas  119-142 Aktelikas  2050 Amifosas  410-470 Antio  350-420 Bazudinas  76-130 Chlorofosas  400-900 Cimbušas  250-300 DDVF  23-87 Diloras  5000 Flatofosas  147 Gardonas  5000 Karbationas  450 Karbofosas  1400 Metafosas  35 Metationas  470-516 Pirimoras  111 Saifosas  1200-1300 Sumicidinas  451 Trichlormetafosas-3  500 Tiodanas  40-100 Volatonas  1750

 Nuorodos 

 Insekticidų klasifikacija

Kategorija:Pesticidai